《题云林书隐图赠梅江许宗显》
明代·高柄

爱尔江海居，清风继箕颍。起予丘中赏，逸兴探灵境。

粉墨含天光，丹青藏云影。窗开象湖阴，帘捲龙峰顶。

林静弦诵閒，波空棹歌冷。沧浪可洗心，白鸥待孤艇。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。